Rabid

Rabid er en canadisk science fiction-grøsser fra 1977 regissert av David Cronenberg. Hovedrollen spilles av Marilyn Chambers, mens andre sentrale roller spilles av Frank Moore, Joe Silver og Howard Ryshpan.

 Handling 
En ung kvinne blir kritisk skadd i en motorsykkelulykke. Hun bringes til Keloid Institute, som tilfeldigvis har spesialisert seg på plastisk kirurgi og genmanipulasjon. Offeret er i en slik tilstand at det er perfekt for en test av en ny behandlingsform; overføring av kunstig fremstilt nøytralt vev. Operasjonen ser ut til å være vellykket. Men etter en stund kommer bivirkningene frem: Offeret har fått en rabies-lignende sykdom, har utviklet en smak for blod, en gal sexdrift og på toppen av det hele kan hun spre dette videre. I tillegg til dette har hun utviklet en merkelig gjenstand under armhulen som hun bruker til å suge blodet av ofrene med. Alle ofrene blir til blodtørstige zombier som smitter andre og etterhvert tvinges myndighetene til sette inn forsvaret i et desperat forsøk på å forhindre spredning til andre byer.

 Om filmen 
Rabid har mange likhetstrekk med Cronenbergs første fim, Shivers, men i denne er handlingen spredd over et lagt videre spekter. Man finner også flere likhetstrekk med George A. Romeros The Crazies (1973) og den britiske 28 dager senere (2002). Som i Shivers er Cronenberg her opptatt av de negative aspekter av seksualiteten. Enkelte har ment han var fremsynt i forhold til aids-bølgen som kom på 1980-tallet.Filmbasen - Shivers 

Den ble innspilt i MontréalIMDb locations høsten 1976.Business/filming dates

 Anmelderne 
Filmen ble godt mottatt av filmanmelderne.

Den ble ikke satt opp på norske kinoer, men ble første gang utgitt på video i 1984.

 Utmerkelser 
Cronenberg ble tildelt prisen for beste manus, og Al Griswold for beste spesialeffekter ved Sitges Film Festival i Spania.IMDb awards

 Rollebesetning 
(utvalg)
 Marilyn Chambers : Rose
 Frank Moore : Hart Read
 Joe Silver : Murray Cipher
 Howard Rysphan : Doctor Dan Keloid
 Patricia Gage : Docteur Roxanne Keloid
 Susan Roman : Mindy Kent
 Jean-Roger Périard : Lloyd Walsh
 Terry Schonblum : Judy Glasberg

 Referanser 

 Eksterne lenker 


Kategori:Filmer fra 1977
Kategori:Canadiske skrekkfilmer
Kategori:Canadiske science fiction-filmer
Kategori:Zombiefilmer
Kategori:Filmer lagt til sykehusmiljø
Kategori:Filmer lagt til Canada
Kategori:Engelskspråklige filmer